## Rješenje o oduzimanju dozvole za obavljanje poslova brokera Zrinki Vuković iz Slavonskog Broda

### NN 156/2004 (10.11.2004.), Rješenje o oduzimanju dozvole za obavljanje poslova brokera Zrinki Vuković iz Slavonskog Broda

# KOMISIJA ZA VRIJEDNOSNE PAPIRE REPUBLIKE HRVATSKE

2728

Na teme­lju
odredbi članka 12. točka 5. i članka 58. stavak 1. točka 7. Zakona o tržištu
vrijednosnih papira (»Narodne novine«, br. 84/02), Komisija za vrijednosne
papire Republike Hrvatske po službenoj dužnosti, u predmetu oduzima­nja dozvole
za obav­lja­nje poslova brokera Zrinki Vuković iz Slavonskog Broda, Kra­ljice
Jelene 5, na sjednici održanoj 4. studenoga 2004. godine donijela je

## RJEŠENJE

1.
Zrinki Vuković iz Slavonskog Broda, Kra­ljice Jelene 5, oduzima se dozvola za
obav­lja­nje poslova brokera.

2.
Zrinka Vuković iz Slavonskog Broda, Kra­ljice Jelene 5, briše se iz Re­gistra
ovlaštenih brokera koji vodi Komisija za vrijednosne papire Republike Hrvatske.

3. Ovo
rješe­nje objavit će se u »Narodnim novinama«.

Obrazlože­nje

Rješe­njem
Komisije za vrijednosne papire Republike Hrvat­ske (da­lje: Komisija), klasa:
UP/I-450-08/02-02/180 od 5. prosinca 2002. godine, Zrinki Vuković iz Slavonskog
Broda, Kra­ljice Jelene 5, zaposlenici ovlaštenog društva Skorupski d.o.o.
Slavonski Brod (kasnije Dionica Brod d.o.o.), izdana je na neodređeno vrijeme
dozvola za obav­lja­nje poslova brokera.

Odredbom članka 10. stavak 1. Pravilnika o sadržaju
zah­t­jeva za izdava­nje i postupku izdava­nja dozvola ovlaštenim druš­t­vima i
osobama ovlaštenim za obav­lja­nje poslova s vrijednosnim papirima (»Narodne
novine«, br. 143/02) istaknuta je obveza brokera da kontinuirano obav­lja
poslove sukladno Zakonu o tržištu vrijednosnih papira (»Narodne novine«, br.
84/02, da­lje: Zakon) i aktima Komisije.

Rješe­njem Komisije klasa: UP/I-041-02/04-01/01,
urbroj: 567-04/04-19 od 8. srp­nja 2004. godine, ovlaštenom društvu Dionica
Brod d.o.o. Slavonski Brod oduzeta je dozvola za obav­lja­nje svih poslova s
vrijednosnim papirima s danom 15. srp­nja 2004. godine. Dakle, Dionica Brod
d.o.o. Slavonski Brod od 15. srp­nja 2004. godine nije ovlašteno društvo.

Kako je odredbom članka 58. stavak 1. točka 7. Zakona
propisano da će Komisija rješe­njem oduzeti dozvolu brokeru koji prestane ispu­njavati
uvjete na teme­lju kojih mu je dozvola izdana ako u roku koji Komisija odredi
te uvjete ne ispuni, Komisija je zak­ljučkom klasa: UP/I-450-08/04-02/112 od
15. srp­nja 2004. godine imenovanoj odredila rok 3 mjeseca za dostavu dokaza da
je zaposlena u ovlaštenom društvu na obav­lja­nju poslova trgovine s
vrijednosnim papirima. Kako je razvidno iz dostavnice, predmetni zak­ljučak uručen
je Zrinki Vuković 19. srp­nja 2004. godine.

Budući
da Zrinka Vuković nije do 19. listopada 2004. godine, a niti naknadno Komisiji
dostavila traženi dokaz o zaposle­nju, va­ljalo je riješiti kao u izreci ovog
rješe­nja, dakle oduzeti joj dozvolu za obav­lja­nje poslova brokera i brisati
je iz Re­gistra ovlaštenih brokera u koji je bila upisana pod rednim brojem
174.

Sukladno
odredbama članka 8. Zakona, ovo rješe­nje objavit će se u »Narodnim
novinama«.

UPUTA
O PRAVNOM LIJEKU

Protiv
ovog rješe­nja žalba nije dopuštena, ali se protiv istoga može pokrenuti
upravni spor podnoše­njem tužbe Upravnom sudu Republike Hrvatske u roku 30 dana
od dana primitka ovog rješe­nja.

Klasa:
UP/I-450-08/04-02/112
Urbroj: 567-03/03-2
Zagreb, 4. studenoga 2004.

Predsjednik Komisije
**Mi­ljenko Fičor,** v. r.

Rješenje, NN 156/2004-2728